ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
‘கடைக்கோடி குடிமகனுக்கும் உலகளாவிய மருத்துவ சேவைகள்’ என்ற கருப்பொருளோடு நடைபெற்ற மின்னணு சுகாதார மாநாட்டில் டாக்டர் மன்சுக் மாண்டவியா உரையாற்றினார்
‘கடைக்கோடி குடிமகனுக்கும் உலகளாவிய மருத்துவ சேவைகள்’ என்ற கருப்பொருளோடு நடைபெற்ற மின்னணு சுகாதார மாநாட்டில் டாக்டர் மன்சுக் மாண்டவியா காணொலி காட்சி வாயிலாக உரையாற்றினார்.
சுகாதார சேவைகளை அளிப்பதில் மின்னணு சுகாதார முறை சிறப்பானது என்று கூறினார். இதில் ஒட்டுமொத்த உலகளாவிய சுகாதார சேவை இலக்குகளை அடைய செய்வதற்கான திறன் உள்ளதாக தெரிவித்தார்.
மின்னணு சுகாதார முறையை உலகமயமாக்கலில் உள்ள சவால்கள் மற்றும் அதனை உலகம் முழுவதும் கிடைக்க செய்வதற்கான முறைகள் குறித்து குறிப்பிட்டார். உலகம் ஒரு குடும்பம் என்ற அடிப்படையில் கோ-வின், இ-சஞ்சீவனி, ஆரோக்கிய சேது போன்ற செயலிகளை இந்தியா உருவாக்கியதன் மூலம் உலகளாவிய சுகாதார சேவைக்கு இந்தியா காட்டும் அக்கறையை இது எடுத்துக்காட்டுவதாக கூறினார்.
இ-சஞ்சீவனி என்ற தொலைத்தொடர்பு மருத்துவ ஆலோசனை மூலம் 100 மில்லியனுக்கும் மேலான ஆலோசனைகள், 2.2 பில்லியனுக்கு மேலாக தடுப்பூசிகள் செலுத்தப்பட்டது, பிரதமரின் உடல்நல சுகாதாரத்திட்டத்தின் கீழ் 500 மில்லியன் குடிமக்களுக்கு இலவச சுகாதார காப்பீடு ஆகியவை குறித்தும் அவர் குறிப்பிட்டார்.
சிறப்பு சேவைகள் மற்றும் கட்டுரைகள்
அனைத்து மொழிகளிலும் பாரதியின் படைப்புகள் கொண்டு செல்லப்படவேண்டும் : பாரதி இருக்கை தொடக்கவிழாவில் துணைவேந்தர் குர்மீத் சிங் புகழாரம்
புதுவைப் பல்கலைக்கழகத்தில் சுப்பிரமணிய பாரதியார் இருக்கை தொடக்க விழா & ஒரு நாள் தேசியக் கருத்தரங்கம் “பாரதியாரின் வாழ்க்கையும் படைப்புகளும்” என்னும் தலைப்பில் நடைபெற்றது.
தொடக்கவிழாவிற்குப் புதுவைப் பல்கலைக்கழகத் துணைவேந்தர் பேரா.குர்மீத் சிங் தலைமை தாங்கினார். இவ்விழாவின் ஒருங்கிணைப்பாளரும் சுப்பிரமணிய பாரதியார் இருக்கையின் பொறுப்பாளருமான பேரா. பா. இரவிகுமார் வரவேற்புரை நல்கினார். சுப்பிரமணிய பாரதியார் தமிழியற்புலத்தின் புலமுதன்மையர் பேரா. க.சந்திரிகா மற்றும் சென்னைப் பல்கலைக்கழத் தமிழ்த்துறைத் தலைவர் பேரா. ய.மணிகண்டன் வாழ்த்துரை வழங்கினர். இவ்விழாவிற்குப் பாரதி ஆவணப்பட இயக்குநர் திரு. தே.ஞானராஜசேகரன் இ.ஆ.ப. மற்றும் எழுத்தாளரும் திரை இயக்குநருமான பாரதிகிருஷ்ணகுமார் ஆகியோர் சிறப்புரை ஆற்றினர்.
தலைமையுரை ஆற்றிய துணைவேந்தர் “முப்பத்தொன்பது வயதிற்குள் மகாகவி பாரதி தன் வாழ்க்கையின் மூலமாகவும் எழுத்துகளின் மூலமாகவும் பெரும் புகழ் அடைந்ததுடன் பிரபஞ்ச கவியாகவும் திகழ்ந்தார்” என்றும், “பாரதி இருக்கையை பாரதி இயலுக்காகவே பாடுபடும் பா.இரவிகுமாருக்குக் கொடுத்தது பொருத்தமானது” என்று புகழ்ந்தார். “பாரதியின் படைப்புகளைப் பல்வேறு மொழிகளில் கொண்டு செல்வது இந்த இருக்கையின் நோக்கமாக இருக்கவேண்டும்” என்றார். மேலும் “எண்பத்தேழு அகவையைப் பொருட்படுத்தாமல் தமிழியற்புலத்தின் மேனாள் துறைத்தலைவர் பேரா. அ.பாண்டுரங்கன் கலந்துகொண்டது இவ்விழாவிற்குப் பெருமை சேர்க்கிறது” என்றார். சிறப்புரையாற்றிய ஞானராஜசேகரன், “பாரதியைச் சமகாலத்தவர்களுக்குக் கொண்டு சேர்ப்பது, சவால் நிறைந்ததாக இருக்கிறது. எனினும், எல்லாத் தடைகளையும் தாண்டி, பதிப்பு, ஆய்வு, திரை எனப் பன்முனைத்தளப் பார்வை பாரதியின் மீது இருந்துகொண்டுதான் இருக்கிறது” என வியந்துரைத்தார். பாரதிகிருஷ்ணகுமார் தன் உரையில், “வழிபாட்டு மனோபாவத்துடன் பாரதியைப் புகழவில்லை. பாரதி என்பது அனைத்துக் காலகட்டத்திற்கும் தேவையான ஒரு கருத்தியல்.” என்று புகழ்ந்தார்.
தொடக்க விழாவைத் தொடர்ந்து, தேசியக் கருத்தரங்கம் இரண்டு அமர்வுகளாக நடைபெற்றது. முதல் அமர்வில் கவிஞர் இரா. பச்சியப்பன், முனைவர் இரா. முருகன், முனைவர் இரா. ஸ்ரீவித்யா ஆகியோரும், இரண்டாம் அமர்வில் முனைவர் மூ.கருணாநிதி, முனைவர் கே. பழனிவேலு, முனைவர் ப.கல்பனா மற்றும் முனைவர் தி.கு.இரவிச்சந்திரன் ஆகியோர் கட்டுரை வழங்கினர்.
கருத்தரங்க நிறைவு விழாவில் வானவில் கே.ரவி வாழ்த்துரை வழங்க, நிறைவுப் பேருரையைச் சென்னைக் கிறித்தவக் கல்லூரியின் மேனாள் பேரா. பாரதிபுத்திரன்  சா.பாலுசாமி ஆற்றினார். அவர் தன் உரையில், “உலகத் தத்துவமேதையான ஹென்றிச் ஸ்லாவன்ஸ்கி, பாரதியின் படைப்புகளைப் படித்திருந்தால் வியப்பின் உச்சிக்கே சென்றிருப்பார் என்றும், பாரதியின் படைப்புகள் பிரபஞ்ச உணர்வைத் தழுவியவை” என்றும் புகழ்ந்துரைத்தார்.
தமிழியற்புலத்தின் இணைப் பேராசிரியர் வ.தனலட்சுமி நிகழ்விற்கு முறையாக நன்றியுரையாற்றினார். நாட்டுப்பண்ணுடன் விழா இனிதே நிறைவடைந்தது. பல்கலைக்கழகப் பேராசிரியர்கள், முனைவர் பட்ட ஆய்வாளர்கள், முதுகலை மாணவர்கள், புதுவையிலிருந்து வந்திருந்த தமிழ் ஆர்வலர்கள் எனப் பலரும் இவ்விழாவில் கலந்துகொண்டனர்.
பிரதமர் அலுவலகம்
உலகத் தலைவர்களிடமிருந்து பிரதமர் வாழ்த்துச் செய்திகளை தொடர்ந்து பெற்று வருகிறார்
பிரதமர் திரு.நரேந்திர மோடி, உலகம் முழுவதும் உள்ள தலைவர்களிடமிருந்து வாழ்த்துச் செய்திகளை இன்றும் தொடர்ந்து பெற்று வருகிறார். இவற்றில், இலங்கை அதிபர் மேதகு திரு.மைத்ரிபாலா சிறீசேனா: சவுதி அரேபியா அரசர் எச்.எம்.சல்மான் பின் அப்துல்அஜீஸ் அல் சவுத்; அமெரிக்க அதிபர் மேதகு திரு.டோனால்ட் ட்ரம்ப்; மற்றும் நேபாள நாட்டின் முன்னாள் பிரதமர் மேதகு திரு.புஷ்பா கமால் தாஹல் ‘பிரசாந்தா’ ஆகியோரிடமிருந்து பெற்ற தொலைபேசி வாயிலான வாழ்த்துகளும் அடங்கும்.
பிரதமரை வெகுவாக வாழ்த்தியுள்ள அதிபர் சிறீசேனா, இரு அண்டை நாட்டுகளுக்கு இடையேயான உயர் அளவிலான பங்கேற்புகளை குறிப்பிட்டு, இரு நாடுகளுக்கு இடையேயான உறவுகள் மேலும் வலுப்பெற வேண்டும் என்ற தன் விருப்பத்தை தெரிவித்துள்ளார். இலங்கை அதிபருக்கு பிரதமர் திரு.மோடி நன்றி தெரிவித்துள்ளதுடன், இரு நாடுகள் மற்றும் இப்பகுதி மக்கள் பயன்பெறும் வகையில் மேலும் கூட்டாக இணைந்து பணியாற்ற தயாராக உள்ள தன் விருப்பத்தைத் தெரிவித்தார்.
பிரதமர் திரு.மோடி தலைமையின் கீழ் இந்திய மக்களின் வளம் மற்றும் முன்னேற்றம் காண கனிவான வாழ்த்துக்களைத் தெரிவித்த சவூதி அரேபியா அரசருக்கு நன்றி தெரிவித்த பிரதமர், இந்தியா மற்றும் சவூதி அரேபியா இடையேயான இரு தரப்பு உறவுகளுக்கான வழிகாட்டுதலுக்காக மேதகு அரசருக்கு தனது பாராட்டுக்களைத் தெரிவித்தார்.
மாபெரும் வெற்றியடைந்ததற்காக பிரதமருக்கு அதிபர் ட்ரம்ப், தன் வாழ்த்துகளைத் தெரிவித்தார். ஜப்பான், ஒசாகாவில் நடைபெறவுள்ள ஜி-20 நாடுகள் உச்சிமாநாட்டில் இரு தலைவர்களும் சந்தித்து, இருதரப்பு உறவுகள் மற்றும் உலகளாவிய நடப்புகள் குறித்து கலந்துரையாட ஒப்புக் கொண்டனர். இரு நாடுகளுக்கிடையேயான நெருங்கிய மற்றும் இராஜதந்திர உறவுகளை மேலும் அதிகரிக்கச் செய்வதற்காக கூட்டாக இணைந்து பணியாற்றவும் அவர்கள் ஒப்புக் கொண்டுள்ளனர்.
சுகாதாரம் மற்றும் குடும்ப நலத்துறை அமைச்சகம்
சர்வதேச சமூகம் அனுப்பியுள்ள கொவிட் நிவாரண பொருட்களின் அண்மைக் தகவல்கள்
கொவிட் தொற்றின் பாதிப்பு பெரும் மடங்கு நாட்டில் உயர்ந்திருப்பதால் கடந்த ஏப்ரல் 27-ஆம் தேதி முதல் பல்வேறு நாடுகளும், அமைப்புகளும் நிவாரண மருத்துவ உபகரணங்கள் மற்றும் கருவிகளை வழங்கி வருகின்றன.
இந்த நிவாரணப் பொருட்களை மாநிலங்களுக்கும் யூனியன் பிரதேசங்களுக்கும் விரைந்து விநியோகிக்கும் பணியில் “அரசின் முழுமையான” அணுகுமுறையுடன் பல்வேறு அமைச்சகங்களும் துறைகளும் மும்முரமாக ஈடுபட்டு வருகின்றன.
2021 ஏப்ரல் 27 முதல் மே 10 வரை பல்வேறு நாடுகள் மற்றும் அமைப்புகள் இணைந்து 9200 பிராணவாயு செறிவூட்டிகள், 5243 பிராணவாயு சிலிண்டர்கள், 19 பிராணவாயு உற்பத்திக் கருவிகள், 5913 செயற்கை சுவாசக் கருவிகள், சுமார் 3.44 லட்சம் ரெமிடெசிவிர் குப்பிகள் ஆகியவை அனுப்பப்பட்டுள்ளன.
2021 மே 10 அன்று ஐக்கிய அரபு அமீரகம், இஸ்ரேல், அமெரிக்கா, நெதர்லாந்து ஆகிய நாடுகளிலிருந்து பெறப்பட்ட முக்கிய பொருட்கள்:
• செயற்கை சுவாசக் கருவிகள் 
• பிராணவாயு செறிவூட்டிகள் 
• ஃபேவிபிராவிர்- 12600 அட்டைகள் 
பல்வேறு நாடுகள் மற்றும் அமைப்புகளிடமிருந்து வழங்கப்படும் பொருட்கள் மாநிலங்களுக்கும் யூனியன் பிரதேசங்களுக்கும் துரிதகதியில் அனுப்பி வைக்கப்படுகின்றன. இதற்காக பிரத்தியேக ஒருங்கிணைப்பு மையம் ஒன்றை மத்திய சுகாதார அமைச்சகம் உருவாகியிருப்பது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1717668
-----
(
தகவல் மற்றும் ஒலிபரப்பு அமைச்சகம்
சில நேரங்களில் விலங்குகள் மனிதர்களைப் போலவும், மனிதர்கள் விலங்குகளைப் போலவும் நடந்து கொள்கிறார்கள்: இயக்குனர் ரோட்ரிகோ குரேரோ
ஒரு நபர் தனது வீட்டு நாய்கள் தொடர்பாக தனது அபார்ட்மெண்டின் அண்டை வீட்டாருடன் பிரச்சனையில் சிக்கியதைப் பற்றி செய்தித்தாளில் வந்த கட்டுரைதான் இயக்குனர் ரோட்ரிகோ குரேரோவை "சைட் பெரோஸ் " திரைப்படத்தை உருவாக்கத் தூண்டியது.
கோவாவில் நடைபெற்று வரும் 53வது சர்வதேச திரைப்பட விழாவில் பத்திரிகை தகவல் அலுவலகம் இன்று ஏற்பாடு செய்திருந்த ‘டேபிள் டாக்ஸ்’ எனும் சந்திப்பு கூட்டத்தில் கலந்து கொண்ட பேசிய இயக்குனர் ரோட்ரிகோ “சில நேரங்களில் விலங்குகள் மனிதர்களைப் போலவும், மனிதர்கள் விலங்குகளைப் போலவும் நடந்து கொள்கிறார்கள்” என்று கூறினார்
சமகால நகர்ப்புற சூழலில் தனிமை மற்றும் நட்புறவு பிரச்சினைகள், அவர் ஆராய விரும்பிய கருப்பொருள்கள் என்று அவர் குறிப்பிட்டார். விலங்குகளை வைத்து திரைப்படமெடுப்பதில் உள்ள சவால்கள் குறித்து கேட்கப்பட்டபோது, செல்லப்பிராணிகள் கட்டுப்பாடான அமைப்பில் இருக்கும் வரை அவற்றை வைத்து திரைப்படம் உருவாக்குவது எளிதானது என்று இயக்குனர் குறிப்பிட்டார்.
கோவாவில் நடைபெறும் 53வது சர்வதேச திரைப்பட விழாவில் திரையிடப்பட்ட 2021 ஆம் ஆண்டில் ரோட்ரிகோ குரேரோ இயக்கிய திரைப்படமான "சைட் பெரோஸ் " சர்வதேச போட்டிப் பிரிவின் கீழ் விரும்பப்படும் தங்க மயில்  விருதுக்கு பரிந்துரைக்கப்பட்டுள்ளது. விரும்பப்படும் தங்க மயில் விருதுக்கு 15 திரைப்படங்கள் போட்டியிடுகின்றன.
திரைப்பட குழு
இயக்குனர்: ரோட்ரிகோ குரேரோ
தயாரிப்பாளர்: ரோட்ரிகோ குரேரோ
திரைக்கதை: பவுலா லூஸ்ஸி
ஒளிப்பதிவாளர்: குஸ்டாவோ தேஜெடா
படத்தொகுப்பாளர்: டெல்ஃபினா காஸ்டாக்னினோ, சுவானா லியுண்டா
நடிகர்கள்: லூயிஸ் மச்சின், மாக்சிமிலியானோ பினி, நடாலியா டி சியென்சோ, பவுலா லூஸ்ஸி, இவா பியான்கோ, பவுலா ஹெர்ட்ஸாக்
கதை சுருக்கம்:
அர்ஜென்டினாவின் கோர்டோபா நகரில் உள்ள அடுக்குமாடி கட்டிடத்தில் எர்னஸ்டோ தனது ஏழு நாய்களுடன் வசித்து வருகிறார். அவருடைய தனிமையான தினசரி வாழ்க்கை என்பது அவரது செல்லப்பிராணிகளின் தேவைகள், அவருடைய உடல்நலப் பிரச்சினைகள் மற்றும் அவருடைய பணப் பிரச்சனைகளைச் சுற்றியே இருக்கிறது. அவர் அண்டை வீட்டார்கள் அனைவரும் இணைந்து ஒரு கூட்டத்தை ஏற்பாடு செய்து, அவரது செல்லப்பிராணிகளை குடியிருப்பில் இருந்து வெளியே அழைத்துச் செல்லும்படி அவரை வலியுறுத்துகின்றனர். எர்னஸ்டோ தனது நாய்கள் இல்லாமல் வாழ விரும்பவில்லை, அதேசமயம் அவரால் வேறு இடத்திற்கு செல்லவும் முடியாது.
சுகாதாரம் மற்றும் குடும்ப நலத்துறை அமைச்சகம்
கொவிட்-19 எதிர்வினை குறித்து கேரள முதல்வர் திரு பினராயி விஜயன் மற்றும் சுகாதார அமைச்சர் திரு வீணா ஜார்ஜ் ஆகியோருடன் மத்திய சுகாதார அமைச்சர் திரு மன்சுக் மாண்டவியா ஆய்வு
கொவிட்-19 பொது சுகாதார எதிர்வினை குறித்து கேரள முதல்வர் திரு பினராயி விஜயன் மற்றும் அம்மாநிலத்தின் சுகாதார அமைச்சர் திரு வீணா ஜார்ஜ் ஆகியோருடன் மத்திய சுகாதாரம் மற்றும் குடும்ப நலன் அமைச்சர் திரு மன்சுக் மாண்டவியா இன்று ஆய்வு மேற்கொண்டார்.
மத்திய சுகாதார செயலாளர் மற்றும் கேரள சுகாதாரத் துறையின் மூத்த அதிகாரிகள் இக்கூட்டத்தில் கலந்துகொண்டனர். கூட்டத்தில் விவாதிக்கப்பட்டவை குறித்து தமது டிவிட்டர் பக்கத்தில் திரு மன்சுக் மாண்டவியா பதிவிட்டுள்ளார்.
கொவிட் அவசரகால எதிர்வினை தொகுப்பு-II-ன் கீழ் ரூ 267.35 கோடியை கேரளாவுக்கு ஒதுக்க மத்திய அரசு முடிவெடுத்துள்ளது. இதன் மூலம் கொரோனாவை சிறப்பாக கட்டுப்படுத்துவதற்காக மாநிலத்தின் சுகாதார உள்கட்டமைப்பை வலுப்படுத்த முடியும். இது தவிர, மருந்துகள் தொகுப்பை உருவாக்குவதற்காக மாநிலத்தில் உள்ள ஒவ்வொரு மாவட்டத்திற்கும் தலா ரூபாய் ஒரு கோடி வழங்கப்படும்.
கேரளாவின் அனைத்து மாவட்டங்களிலும் தொலை மருத்துவ வசதிகளுக்கு ஆதரவளிக்கக் கூடிய உயர் சிறப்பு மையத்தை மத்திய அரசின் ஆதரவுடன் நிறுவுவது குறித்தும் கூட்டத்தில் ஆலோசிக்கப்பட்டது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1746442
அறிவியல் மற்றும் தொழில்நுட்பத்துறை
கோவிட்-19 நோய்த் தாக்குதலைக் கண்டறிய ஆர்.என்.ஏ.வைப் பிரித்தெடுக்கும் அகப்பே சித்ரா மேக்னா என்ற உபகரணத் தொகுப்பு வணிக ரீதியில் அறிமுகம்
கோவிட்-19 நோய்த் தாக்குதலைக் கண்டறிவதற்கு நேனோ காந்தத் துகள் அடிப்படையிலான - ஆர்.என்.ஏ. பிரித்தெடுக்கும் அகப்பே சித்ரா மேக்னா என்ற உபகரணத் தொகுப்பு வணிக ரீதியில் அறிமுகம் செய்யப்படுவதாக நிதி ஆயோக் அமைப்பின் உறுப்பினரும், ஸ்ரீசித்ர திருநள் மருத்துவ அறிவியல் மற்றும் தொழில்நுட்ப நிலையத்தின்  இன்ஸ்டிடியூட் அமைப்பின் தலைவருமான டாக்டர் வி.கே. சரஸ்வத் இன்று அறிவித்தார். அறிவியல் தொழில்நுட்பத் துறை செயலாளர் பேராசிரியர் அசுட்டோஷ் சர்மா, SCTIMST டைரக்டர் டாக்டர் ஆஷா கிஷோர், அதன் இயக்குநர் தொழில்நுட்பப் பிரிவின் தலைவர் டாக்டர் எச்.கே. வர்மா மற்றும் விஞ்ஞானிகள் கலந்து கொண்ட நிகழ்ச்சியில் காணொலி மூலம் இந்த அறிவிப்பை அவர் வெளியிட்டார்.
கொச்சியில் உள்ள அகப்பே நோயறிதல் லிமிடெட் என்ற நோயறிதல் சாதன உற்பத்தி நிறுவனத்துடன் இணைந்து ஆர்.என்.ஏ. பிரித்தெடுக்கும் உபகரணத் தொகுப்பை திருவனந்தபுரம் SCTIMST உருவாக்கியுள்ளது. இது அறிவியல் தொழில்நுட்பத் துறையின் தேசிய முக்கியத்துவம் வாய்ந்த ஆராய்ச்சி நிலையமாக உள்ளது.
``கோவிட்-19 நோயைக் கண்டறிதலில் இந்தியாவை தற்சார்பானதாக ஆக்குவதாக இந்த வணிக ரீதியிலான அறிமுகம் அமைந்துள்ளது. பரிசோதனை எண்ணிக்கைகளை அதிகரிக்கவும், அதற்கான செலவுகளைக் குறைக்கவும் இது உதவும். நோய்த் தாக்குதலைக் குறைப்பதில் இது முக்கியமான செயல்பாடாக இருக்கும். துரிதமாக வணிகமயமாக்கல் மற்றும் அதிநவீன தொழில்நுட்பத்தை பயன்படுத்துதலில் உலக நாடுகள் பின்பற்றக் கூடிய ஒரு உதாரணமான செயல்பாடாகவும் இது இருக்கும்'' என்று டாக்டர் சரஸ்வத் கூறினார்.
நிதி அமைச்சகம்
தாய்பெயில் உள்ள இந்திய தாய்பெய் கழகம் மற்றும் இந்தியாவில் உள்ள தாய்பெய் பொருளாதார மற்றும் கலாச்சார மையம் இடையேயான இருதரப்பு முதலீட்டு ஒப்பந்தத்திற்கு மத்திய அமைச்சரவை ஒப்புதல்
தாய்பெயில் உள்ள இந்திய தாய்பெய் கழகம் மற்றும் இந்தியாவில் உள்ள தாய்பெய் பொருளாதார மற்றும் கலாச்சார மையம் இடையேயான இருதரப்பு முதலீட்டு ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
இரு தரப்பு முதலீடுகளை ஒப்பந்தம் அதிகரிக்கும் என்று எதிர்பார்க்கப்படுகிறது. இந்திய தாய்பெய் கழகம் மற்றும் தாய்பெய் பொருளாதார மற்றும் கலாச்சார மையம் இடையேயான பரஸ்பர முதலீடுகளுக்கு உரிய பாதுகாப்பு வழங்கப்படும். முதலீடு தொடர்பான விஷயங்களில் சம வாய்ப்பு, பாரபட்சமின்மை ஆகியவற்றை உறுதி செய்வதன் மூலம் இந்த ஒப்பந்தம் முதலீட்டாளர்களுக்கு நம்பிக்கையை அளிக்கும். இதன் மூலம் முதலீட்டிற்கு ஏதுவான சூழ்நிலை உருவாகும். வெளிநாட்டு நேரடி முதலீட்டிற்கு உகந்த நாடாக இந்தியா மாறவும் இது உதவும்.
சுகாதாரம் மற்றும் குடும்ப நலத்துறை அமைச்சகம்
சுமார் 2.25 கோடி கொவிட் தடுப்பூசி டோஸ்கள் : மாநிலங்கள், யூனியன் பிரதேசங்கள் மற்றும் தனியார் மருத்துவமனைகள் வசம் உள்ளன
நாடு தழுவிய தடுப்பூசித் திட்டத்தின் ஒரு பகுதியாக, இந்திய அரசு இதுவரை, 56.81 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. மேலும், 1,09,32,960 கொவிட் தடுப்பூசி டோஸ்களை கூடுதலாக வழங்கவுள்ளது.
இவற்றில், இன்று காலை 8 மணி வரையிலான தரவுகளின் அடிப்படையில், மொத்தம் 55,11,51,992 டோஸ் தடுப்பூசி  பயன்படுத்தப்பட்டுள்ளன.
சுமார் 2.25 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகள் வசம் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1746555
(
உள்துறை அமைச்சகம்
75வது சுதந்திர தினத்தில் மத்திய உள்துறை அமைச்சர் திரு அமித்ஷா நாட்டு மக்களுக்கு வாழ்த்து
நாட்டின் 75வது சுதந்திர தினத்தில், நாட்டு மக்களுக்கு மத்திய உள்துறை அமைச்சர் திரு அமித்ஷா மனமார்ந்த வாழ்த்துகளை தெரிவித்துள்ளார்.
இது குறித்து அவர் வெளியிட்ட தொடர் சுட்டுரைகளில் கூறியிருப்பதாவது:
‘‘இந்த மாபெரும் நாளில், நாட்டை பாதுகாத்த நமது தைரியமிக்க வீரர்கள், சுதந்திர போராட்டத்துக்காக தங்களின் அனைத்தையும் வழங்கிய மிகச் சிறந்த சுதந்திர போராட்ட வீரர்களுக்கு தலை வணங்குகிறேன். உங்களின் தியாகம் மற்றும் அர்ப்பணிப்பு நாட்டுக்கு சேவை செய்ய எங்களை தொடர்ந்து ஊக்குவிக்கும்’’.
‘‘ஒரு புறம், பிரதமர் திரு நரேந்திர மோடியின் தலைமையின் கீழ், நாடு வளர்ச்சியின் புதிய உச்சத்தை தொடுகிறது மற்றொரு புறம் ஏழைகள் மற்றும் சமூகத்தில் பின்தங்கியவர்கள், பிரதான வாழ்கையின் ஒரு பகுதியாக மாறியதில் பெருமை படுகின்றனர். விடுதலையின் அம்ரித் மகோத்சவத்தை நாடு கொண்டாடும்போது, வாருங்கள், பிரதமர் திரு நரேந்திர மோடியின் தற்சார்பு இந்தியா கனவை நனவாக்குவதில் இணைந்திருப்போம்’’.
செங்கோட்டையிலிருந்து பிரதமரின் பேச்சை குறிப்பிட்ட திரு அமித் ஷா கூறுகையில், ‘‘ புதிய இந்தியாவின் திறமை, வரலாற்று சீர்திருத்தங்கள் மற்றும் தீர்வுகளின் முன்னேற்றத்துடன், இந்தியாவை உலகின் முன்னணி நாடாக மாற்ற நமது மகத்தான திறன்களை பிரதமர் திரு நரேந்திர மோடி முன்வைத்துள்ளார். அவரது உரை, தற்சார்பு இந்தியாவின் உடைக்க முடியாத உறுதியின் அடையாளமாகும்’’.
------
(Visitor Counter : 208
நுகர்வோர் நலன், உணவு மற்றும் பொது விநியோகம் அமைச்சகம்
2021-22 காரிஃப் பருவத்தில் நெல் கொள்முதல் மூலம் தமிழகம் உள்ளிட்ட பல்வேறு மாநிலங்களில் இருந்து 11.57 லட்சம் விவசாயிகள் பயனடைந்துள்ளனர்
நுகர்வோர் விவகாரங்கள், உணவு மற்றும் பொது விநியோக அமைச்சகத்தின் கீழ் இயங்கும் உணவு மற்றும் பொது விநியோகத் துறையானது 2021-22 காரிஃப் சந்தைப்படுத்தல் பருவத்தில் 2021 நவம்பர் 8 வரை 209.52 லட்சம் மெட்ரிக் டன் நெல் கொள்முதல் செய்துள்ளது.
சண்டிகர், குஜராத், ஹரியானா, ஹிமாச்சலப் பிரதேசம், ஜம்மு & காஷ்மீர், பஞ்சாப், உத்தரப் பிரதேசம், உத்திரகாண்ட், தெலங்கானா, ராஜஸ்தான், கேரளா, தமிழ்நாடு மற்றும் பீகார் ஆகிய மாநிலங்கள்/யூனியன் பிரதேசங்களில் இருந்து செய்யப்பட்ட கொள்முதல்கள் மூலம் சுமார் 11.57 லட்சம் விவசாயிகள் ரூ 41,066.80 கோடி மதிப்பிலான குறைந்தபட்ச ஆதரவு விலையின் மூலம் பயனடைந்துள்ளனர்.
2021-22 காரிஃப் சந்தைப்படுத்தல் பருவத்தில் விவசாயிகளிடமிருந்து குறைந்தபட்ச ஆதரவு விலையில் நெல் கொள்முதல் முந்தைய ஆண்டுகளைப் போலவே சீராக முன்னேற்றமடைந்து வருகிறது.
மேலும் விவரங்களுக்கு, கீழ்காணும் ஆங்கில செய்திக் குறிப்பைக் காணவும்:https://pib.gov.in/PressReleseDetail.aspx?PRID=1770265
இளைஞர் நலன் மற்றும் விளையாட்டு அமைச்சகம்
புதிய மற்றும் மேம்படுத்தப்பட்ட விளையாட்டு மையங்களுக்கு விளையாட்டு வீரர்களின் பெயரை வைக்க மத்திய விளையாட்டுத்துறை அமைச்சகம் முடிவு
புதிய மற்றும் மேம்படுத்தப்பட்ட விளையாட்டு மையங்களுக்கு விளையாட்டு வீரர்களின் பெயரை வைக்க மத்திய விளையாட்டுத்துறை அமைச்சகம் முடிவு செய்துள்ளது.
நாட்டின் முன்னணி விளையாட்டு வீரர்களை கவுரவிக்கும் வகையில், அவர்களின் பெயர்களை, இந்திய விளையாட்டு ஆணையத்தின் புதிய விளையாட்டு மையங்கள் அல்லது மேம்படுத்தப்படும் விளையாட்டு மையங்களுக்கு வைக்க விளையாட்டுத்துறை அமைச்சகம் முடிவு செய்துள்ளது.
முதல் கட்டமாக, லக்னோவில் கட்டப்பட்டுள்ள ஏ.சி வசதியுடன் கூடிய மல்யுத்த அரங்கம், நீச்சல் குளம், போபாலில் கட்டப்பட்டுள்ள 100 படுக்கைகள் கொண்ட விடுதி. சோன்பத் பகுதியில் கட்டப்பட்ட அரங்கு, பெண்கள் விடுதி, குவஹாதியில் கட்டப்படும் விளையாட்டுத்துறை விடுதி, அரங்கம், ஊழியர் குடியிருப்பு ஆகியற்றுக்கு உள்ளூர் பிரபல விளையாட்டு வீரர்களின் பெயர்கள் வைக்கப்படவுள்ளன.
இது குறித்து பேசிய மத்திய விளையாட்டுத்துறை அமைச்சர் திரு கிரண் ரிஜிஜூ, ‘‘நாட்டில் விளையாட்டு கலாச்சாரத்தை உருவாக்க, நமது விளையாட்டு வீரர்களை கவுரவிப்பது முக்கியம். அப்போதுதான், இளைய தலைமுறையினர், விளையாட்டுத் துறையில் நுழைய ஊக்குவிக்கப்படுவர். தற்போதைய மற்றும் முன்னாள் விளயைாட்டு வீரர்களுக்கு கவுரவமான வாழ்க்கையை உறுதி செய்ய, மத்திய அரசு அனைத்து உதவிகளை வழங்குகிறது’’ என்றார்.
மேலும் விவரங்களுக்கு இந்த ஆங்கில செய்தி குறிப்பை காணவும்
https://pib.gov.in/PressReleasePage.aspx?PRID=1689350
------
(Visitor Counter : 130
சிறப்பு சேவைகள் மற்றும் கட்டுரைகள்
ஸ்ரீபெரும்புதூர் ராஜீவ் காந்தி தேசிய இளைஞர் மேம்பாட்டு நிறுவனத்தின் புதிய கணினி ஆய்வகத்தை மத்திய அமைச்சர் திரு. அனுராக் சிங் தாக்கூர் தொடங்கி வைத்தார்
மத்திய இளைஞர் நலன் மற்றும் விளையாட்டு, தகவல் ஒலிபரப்புத்துறை அமைச்சர் திரு. அனுராக் சிங் தாக்கூர், ஸ்ரீபெரும்புதூரில் உள்ள ராஜீவ் காந்தி தேசிய இளைஞர் மேம்பாட்டு நிறுவனத்தின் புதிய கணினி ஆய்வகம், பணியாளர் குடியிருப்பு மற்றும் புதிதாகக் கட்டப்பட்ட வாயில் முகப்பு ஆகியவற்றை காணொலிக் காட்சி மூலம் திறந்து வைத்தார்.
சுதந்திரத்தின் அமிர்தப் பெருவிழாவை கொண்டாடி வரும் வேளையில் பிரதமரின் தொலை நோக்குப் பார்வையை பிரதிபலிக்கும் வகையில் ராஜீவ் காந்தி தேசிய இளைஞர் மேம்பாட்டு மையம் நாட்டிலுள்ள இளைஞர்களுக்கு அதிகாரம் அளித்து வருவதை சுட்டிக்காட்டி மத்திய அமைச்சர் பாராட்டினார்.
புதிதாகத் திறக்கப்பட்டுள்ள கணினி ஆய்வகம் 75 லட்சம் ரூபாயில் நவீன தொழில்நுட்பங்கள் மற்றும் கருவிகளுடன் அமைக்கப்பட்டுள்ளது. இதன் மூலம் இணையப் பாதுகாப்பு, செயற்கை நுண்ணறிவு, தரவு அறிவியல் ஆகிய துறைசார் மாணவர்களுக்கு பெரும் உதவியாக இருக்கும். இதேபோல 3.98 கோடி ரூபாயில் 1873 சதுர மீட்டரில் அமைக்கப்பட்டுள்ள பணியாளர் குடியிருப்பு பல்வேறு வசதிகளுடன் அமைக்கப்பட்டுள்ளது.
இந்த நிகழ்ச்சியில் மையத்தின் இயக்குநர் திரு சிப்நாத் தேவ், பேராசிரியர்கள் மற்றும் மாணவர்கள் கலந்து கொண்டனர். இந்த தகவல் ராஜீவ் காந்தி தேசிய இளைஞர் மேம்பாட்டு நிறுவனத்தின் மக்கள் தொடர்பு அதிகாரி திரு. தியாகராஜன் அளித்துள்ள செய்திக்குறிப்பில் தெரிவிக்கப்பட்டுள்ளது.
திறன் மேம்பாடு மற்றும் தொழில் முனைவோர் அமைச்சகம்
ஒரே நாளில் 700-க்கும் அதிகமான இடங்களில் ஏற்பாடு செய்யப்பட்ட பிரதமரின் தேசிய தொழிற்பழகுநருக்கான பயிற்சி பயிலரங்கை திரு தர்மேந்திர பிரதான் தொடங்கி வைத்தார்; தொழிற்பயிற்சியை தேசிய அளவிலான இயக்கங்களில் பங்களிக்கும் வகையில் உருவாக்குவதற்கு அழைப்பு விடுக்கப்பட்டது.
பிரதமரின் திறன் இந்தியா இயக்கத்திற்கு உத்வேகம் அளிக்கும் வகையில், மத்திய கல்வி, திறன் மேம்பாடு மற்றும் தொழில்முனைவு அமைச்சர் திரு தர்மேந்திர பிரதான், இன்று ஒரே நாளில் நாடுமுழுவதிலும் உள்ள 700-க்கும் அதிகமான இடங்களில் தேசிய தொழிடப்பழகுநருக்கான பயிற்சியை டிஜிட்டல் முறையில் தொடங்கி வைத்தார்.
மின்சாரம், சில்லறை விற்பனை, தொலைத்தொடர்பு, தகவல் தொழில்நுட்பம் மற்றும் அது சார்ந்த சேவைகள், மின்னணுவியல், வாகனங்கள் மற்றும் பிற தொழில்கள் உட்பட 30-க்கும் மேற்பட்ட துறைகளிலிருந்து 4000-க்கும் கூடுதலான நிறுவனங்கள் இந்த பயிலரங்கில் பங்கேற்றன. 5 முதல் 12-ம் வகுப்பு வரையிலான தேர்ச்சி சான்றிதழ், திறன் பயிற்சி சான்றிதழ், தொழிற் பயிற்சி நிறுவனங்களின் டிப்ளமோ அல்லது இளங்கலை பட்டம் பெற்றவர்கள் இந்த்ஸ் பயிலரங்கில் பங்கேற்க தகுதியுடையவர்கள். ஏறத்தாழ ஒரு லட்சம் தொழிற்பழகுநர் பயிற்சி பெறும் பயிற்சியாளர்கள் பணியமர்த்தப்படுவதை ஊக்குவிப்பதும், பயிற்சி மற்றும் நடைமுறை திறன்கள் மூலம் அவர்களின் திறனைக் கண்டறிந்து மேம்படுத்துவதில் பணி வழங்குவோருக்கு உதவுவதும் இந்த திட்டத்தின் முக்கிய நோக்கமாகும்.
கூடுதலாக, இளம் மற்றும் ஆர்வமுள்ள பணியாளர்களுக்கு வெல்டர், எலக்ட்ரீஷியன், ஹவுஸ் கீப்பர், பியூட்டிஷியன், மெக்கானிக் உட்பட 500-ம் மேற்பட்ட வர்த்தகங்கள் தேர்வு செய்யப்பட்டுள்ளன. அவர்களுக்கு அரசின் மாதாந்திர உதவித்தொகையுடன் ஸ்பாட் அப்ரண்டிஸ்ஷிப் சலுகைகள் வழங்கப்பட்டன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1818682
விவசாயத்துறை அமைச்சகம்
மண்ணின் தரம்
நாடாளுமன்றத்தின் மக்களவையில் உறுப்பினரின் கேள்விக்கு எழுத்துப்பூர்வமாக இன்று பதிலளித்த மத்திய வேளாண் மற்றும் விவசாயிகள் நலன் அமைச்சர் திரு. நரேந்திர சிங் தோமர் கீழ்காணும் விவரங்களை அளித்தார்.
மண்ணின் ஆரோக்கியம் மற்றும் வளத்தை கண்டறிய மண் ஆரோக்கிய அட்டை திட்டத்தை 2015-16 முதல் அரசு செயல்படுத்தி வருகிறது. மண்ணின் ஊட்டச்சத்து நிலையையும், சீரான மற்றும் ஒருங்கிணைக்கப்பட்ட செயற்கை மற்றும் இயற்கை உரங்களைப் பயன்படுத்துவதன் மூலம் மண் ஆரோக்கியத்தைப் பேணுவதற்கான பரிந்துரைகளையும் மண் ஆரோக்கிய அட்டை வழங்குகிறது, இதன் விளைவாக உற்பத்தி அதிகரிக்கும்.
நாட்டில் விவசாயிகளுக்கு வழங்கப்பட்ட மண் ஆரோக்கிய அட்டைகளின் எண்ணிக்கை குறித்த விவரம் வருமாறு: முதல் சுற்றில்  10.74 கோடி அட்டைகளும், இரண்டாம் சுற்றில்  11.97 கோடி அட்டைகளும், மாதிரி கிராம திட்டத்தின் கீழ்  19.64 லட்சம் அட்டைகளும் வழங்கப்பட்டுள்ளன.
மண்ணின் தரத்தை மேம்படுத்துவதற்காக விவசாயிகளுக்கு அவ்வப்போது பயிற்சிகள், செயல் விளக்க நிகழ்ச்சிகள் மற்றும் விவசாயிகள் திருவிழாக்களை அரசு ஏற்பாடு செய்து வருகிறது. மண் ஆரோக்கிய அட்டை திட்டத்தின் கீழ் 2015 முதல் சுமார் 6.04 லட்சம் விளக்க நிகழ்ச்சிகள், 93,781 பயிற்சிகள் மற்றும் 7425 விவசாயிகள் திருவிழாக்கள் ஏற்பாடு செய்யப்பட்டுள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1783882
மனித வள மேம்பாட்டு அமைச்சகம்
ஒரே இந்தியா சிறந்த இந்தியா என்ற உணர்வைப் பரப்புவதற்கும், அடிப்படைக் கடமைகள் பற்றி இளைஞர்களிடம் உணர்த்துவதற்கும் ‘‘அடிப்படை கடமைகள் பற்றிய நினைவூட்டல்’’ என்ற சிறு காணொளியை பஞ்சாப் மத்திய பல்கலைக்கழகத்தின் ‘ஒரே பாரதம் உன்னத பாரதம் மன்றம்’ தொடங்கி வைத்துள்ளது .
நமது அடிப்படை கடமைகள் பற்றி இளைஞர்களுக்கு உணர்த்த, பஞ்சாப் பதிந்தா பல்கலைக்கழகம்  ‘‘அடிப்படைக் கடமைகள் பற்றிய நினைவூட்டல்’’ என்ற தலைப்பிலான ஒரு சிறு காணொளியை வெளியிட்டுள்ளது.
மத்திய மனிதவள மேம்பாட்டுத்தறை அமைச்சகத்தின்  உத்தரவுப்படியும், பல்கலைக் மானியக்குழு  மற்றும் துணைணவேந்தர் பேராசிரியர் ஆர்.கே.கோலி வழிகாட்டுதல் படியும் ஒரே இந்தியா சிறந்த இந்தியா திட்டத்தின் கீழ் இந்த காணொளியை பஞ்சாப் பல்கலைக்கழகத்தின் ஒரே பாரதம் உன்னத பாரதம் மன்றம்  இபிஎஸ்பி கிளப் தயாரித்துள்ளது.
இந்த காணொளியின் நோக்கம், பொறுப்புள்ள குடிமக்களாக, நமது சட்டரீதியான கடமைகளை ஒவ்வொருவரும் பின்பற்ற ஊக்குவிப்பது, கோவிட்-19 பரவலைக் கட்டுப்படுத்த அரசு வழங்கிய தடுப்பு வழிகாட்டு விதிமுறைகளைப் பின்பற்ற ஒவ்வொருவரையும் ஊக்குவிப்பது மற்றும் விருப்பத்தை நிறைவேற்றும்  என்ற இயக்கத்தின் ஒரு பகுதியாக அனைவரும் இருக்கவேண்டும் என வேண்டுகோள் விடுப்பது ஆகும். இந்த காணொளியில், நாடு முழுவதும் 28 மாநிலங்களை பிரதிநித்துவப்படுத்தும் வகையில் பஞ்சாப் பதிந்தா பல்கலைக்கழகத்தின் ஒரே பாரதம் உன்னத பாரதம் மன்றத்தின் மாணவத் தன்னார்வலர்கள் 28 பேர் பங்கேற்று அடிப்படை கடமைகளை அந்தந்த மாநிலத்தின் பிராந்திய மொழிகளில் மொழிபெயர்த்தளித்தனர்.
(Visitor Counter : 236
உணவுப் பதப்படுத்துதல் தொழிற்சாலைகள் அமைச்சகம்
பிரதமரின் திட்டத்தின் கீழ் உணவுப் பதப்படுத்துதல் துறையில் திறன் மேம்பாடு பயிற்சி தொடக்கம்
பிரதமரின், சிறு உணவுப் பதப்படுத்தும் நிறுவனங்களை முறைப்படுத்தும் திட்டத்தின் கீழ் , திறன் மேம்பாட்டு பயிற்சியை மத்திய உணவுப் பதப்படுத்துதல் துறை அமைச்சர் திரு நரேந்திர சிங் தோமர், காணொலி காட்சி மூலம் நவம்பர் 17-ஆம் தேதி தொடங்கி வைத்தார்.
மேலும், ஒரு மாவட்டம், ஒரு தயாரிப்பு பற்றிய விவரங்கள் அடங்கிய டிஜிட்டல் வரைபடத்தையும் அவர் வெளியிட்டார். இந்நிகழ்ச்சியில் உணவு பதப்படுத்துதல் துறை இணையமைச்சர் திரு ரமேஷ்வர் தேலியும் கலந்து கொண்டார்.
இந்நிகழ்ச்சியில் மத்திய அமைச்சர் திரு நரேந்திர சிங் தோமர் பேசியதாவது: இந்தியாவை தற்சார்பு நாடாக மாற்ற பிரதமர் திரு நரேந்திர மோடி உறுதியுடன் உள்ளார். உள்நாட்டு தயாரிப்பு, உள்நாட்டு சந்தை மற்றும் உள்நாட்டு விநியோக சங்கிலி ஆகியவைதான் முன்னோக்கி செல்லும் வழி.
திறன் மேம்பாடு ஒரு முக்கியமான அம்சம். இத்திட்டம் உணவுப் பதப்படுத்துதல் தொழிலில் ஈடுபடுவோர், சுயஉதவிக் குழுக்கள், கூட்டுறவு அமைப்புகள், இத்துறையில் தொடர்புடைய பிற தொழிலாளர்கள் ஆகியோருக்கு பயிற்சி அளிப்பதை நோக்கமாக கொண்டுள்ளது. சிறு தொழில் முனைவோர்களை ஊக்குவிப்பதில் இந்த நாள் புதிய முயற்சியின் தொடக்கம்.